SET บ่ายเหลือบวก 6 จุด ผวายอดผู้ติดเชื้อ “โควิด-19” ทะลุพันคน-“ดาวฯฟิวเจอร์” รูด 300 จุด
SET บ่ายเหลือบวก 6 จุด ผวายอดผู้ติดเชื้อ "โควิด-19" ทะลุพันคน-“ดาวฯฟิวเจอร์” รูด 300 จุด
SET บ่ายเหลือบวก 6 จุด ผวายอดผู้ติดเชื้อ "โควิด-19" ทะลุพันคน-“ดาวฯฟิวเจอร์” รูด 300 จุด
26 มี.ค. 2563

ผู้สื่อข่าวรายงาน ดัชนีตลาดหุ้นไทยภาคบ่าย  ณ เวลา 14.49 น. อยู่ที่ 1,086.44 จุด บวก 6.41 จุด หรือ 0.59% สูงสุดที่ 1,103.59 จุด ต่ำสุดที่ 1,103.59 จุด มูลค่าการซื้อขาย 41,713.43 ล้านบาท โดยตลาดหุ้นลดช่วงบวกจากบวกไป 23.56 จุด เนื่องจากดัชนีดาวโจนส์ฟิวเจอร์ ณ เวลา 14.55 น.อยู่ที่ระดับ 20716 จุด ลบ 317 จุด หรือ ลดลง1.51%
ด้านบล.กสิกรไทย ระบุในบทวิเคราะห์วันนี้(26มี.ค.63) ว่า แนวโน้มตลาดบ่ายมุมมองตลาดหุ้น คาด SET index แกว่งตัวในกรอบ 1,000-1,100 จุด ประเมินว่าตลาดตอบรับประเด็นบวกจากมาตรการกระตุ้นเศรษฐกิจของสหรัฐและไทยไปพอสมควรแล้วจึงมอง upside จำกัด ส่วนความผันผวนของตลาดจะขึ้นกับระดับการระบาดของ COVID-19 และทิศทางราคาน้ำมันดิบที่ขึ้นอยู่กับการเจรจาระหว่างซาอุ-รัสเซีย
กลยุทธ์การลงทุน สำหรับนักลงทุนที่ระบุความเสี่ยงได้ต่ำแนะรอดูผลของการ Lockdown หลายประเทศทั่วโลกรวมถึงไทย สำหรับนักลงทุนที่รับความเสี่ยงได้สูงแนะนำเก็งกำไรหุ้นประมาณ 20% ของพอร์ต ในกลุ่ม ICT และ โรงไฟฟ้า ซึ่งถือเป็น 2 กลุ่มที่เราคาดผลกระทบจำกัด และหลีกเลี่ยงหุ้นกลุ่มธนาคารจากแนวโน้มดอกเบี้ยขาลง
ด้าน กระทรวงสาธารณสุข (สธ.) แถลงสถานการณ์ผู้ติดเชื้อไวรัสโคโรนา 2019 (โควิด-19) ในประเทศ ประจำวันที่ 26 มี.ค.63 ระบุพบผู้ติดเชื้อรายใหม่ 111 ราย รวมรักษาหายกลับบ้าน 88 ราย ยังรักษาตัวอยู่ที่รพ. 953 ราย รวมเสียชีวิต 4 ราย ผู้ป่วยสะสม 1,045 ราย